Hadžiahmetovića kula
<s>Hadžiahmetovića kula je stambeno-fortifikacijski objekat iz osmanlijskog perioda u gradskom naselju Mostaće, opština Trebinje, Bosna i Hercegovina.</s><s>Proglašena je za nacionalni spomenik Bosne i Hercegovine.</s><s>Nacionalni spomenik su: kuća, avlija, ekonomski objekat, ekonomsko dvorište i ogradni zidovi.</s>

<s>Lokacija 
Hadžiahmetovića kula sa dvorima u Mostaćima smještena je u neposrednoj blizi puta Stolac – Ljubinje - Trebinje.</s>

<s>Historija 
U selu su živjele muslimanske porodice Cvijetić, Fetagić, Hadžiahmetović, Hadžismajlović, Resulović, Salihović, Šabanagić i Više, čiji su se preci u drugoj polovini 17. vijeka doselili iz Herceg-Novog, Risana i drugih mjesta Crnogorskog primorja, nakon osmanskog gubitka tog područja.</s>

<s>Za vrijeme osmanske vladavine, u drugoj polovini 18. vijeka, sagrađeno je preko 40 kula, stambeno-odbrambenog karaktera uz važnije komunikacije i raskrsnice puteva, prvenstveno s ciljem pojačanja bezbjednosti Trebinja i efikanosnosti njegove odbrane, ali i u svrhu stanovanja aga i begova.</s><s>Mlečani su 1687. i 1699. godine zauzeli i zapalili više kula i kuća u Trebinju i okolini.</s><s>Danas je graditeljska cjelina Hadžiahmetovića kule u vlasništvu Medžlisa Islamske zajednice Trebinje, koje je obnovilo krovnu konstrukciju kule i postavilo novi pokrov.</s>

<s>Opis 
Kula je smještena u Hadžiahmetovića mahali.</s><s>Cjelokupna mahala je ograđena zidom od priklesanog kamena u krečnom malteru, visine oko 2 m. Unutar mahale, u zasebnim avlijama, nalazi se pet stambenih objekata sa pratećim ekonomskim prostorima.</s><s>Svaka avlija ima svoj zaseban ulaz.</s><s>Svi objekti su građeni od pravilno klesanog kamena u krečnom malteru.</s><s>Objekti su jedospratni i dvospratni.</s><s>Završeni su dvovodnim krovom i izvorno su bili pokriveni kamenim pločama.</s><s>Mahala u cjelini prezentira utvrđenu izvangradsku stambenu strukturu.</s><s>Kula je pravougaone osnove, izvedena na tri kata.</s><s>Pokrivena je dvovodnim krovom.</s>

<s>Literatura 
 Salih Rajković, Kule i odžaci u Hercegovini Stambeno-fortifikacioni objekti, Naučno-istraživački rad, Sarajevo, 1982.</s><s>Hivzija Hasandedić, Muslimanska baština u istočnoj Hercegovini, El-Kalem, Sarajevo, 1990.</s><s>Đuro Tošić, Trebinjska oblast u srednjem vijeku.</s><s>Beograd: 1998, 41; Lam. de For.</s><s>III fol.</s><s>100, 14.</s><s>X 1413
 Vojislav Korać, Trebinje - istorijski pregled; tom II, “Period od dolaska Turaka do 1878. godine”.</s><s>Sarajevo: IKP „Svjetlost“, 19</s>

<s>Reference</s>

<s>Nacionalni spomenici u Trebinju
Osmanske kule i odžaci u Bosni i Hercegovini</s>

